cyanic-selkie/wikianc huggingface dataset:
কোডেক্স সিনাইটিকাস
উল্লেখযোগ্য বাদ
কিছু অনুচ্ছেদ/বাক্যাংশ সংশোধনকারীদের দ্বারা বাদ দেওয়া হয়: সংযোগ=//upload.wikimedia.org/wikipedia/commons/thumb/1/16/Codex_Sinaiticus_John_21%2C7.JPG/250px-Codex_Sinaiticus_John_21%2C7.JPG|ডান|থাম্ব|250x250পিক্সেল| মার্জিনে জন 21:6-এর অতিরিক্ত বাক্যাংশ – οι δε ειπον δι οληϲ τηϲ νυκτοϲ εκοπιαϲαμεν και ουδεν ελαβομεν επι δεμεν τω ϲωαλομεν επι δεμεντεμεν
কোডেক্স ভ্যাটিক্যানাসের মত কোডেক্স সিনাটিকাসকে সবচেয়ে মূল্যবান উপলব্ধ পাণ্ডুলিপি হিসাবে বিবেচনা করা হয়, কারণ এটি প্রাচীনতম এবং সম্ভবত গ্রীক নিউ টেস্টামেন্টের মূল পাঠ্যের প্রায় সমান। এটি নিউ টেস্টামেন্টের সম্পূর্ণ পাঠ্যসহ একমাত্র আন্শিয়াল পাণ্ডুলিপি এবং প্রতি পৃষ্ঠায় চারটি কলামে লেখা নিউ টেস্টামেন্টের একমাত্র প্রাচীন পাণ্ডুলিপি যা এখন পর্যন্ত টিকে আছে। কোডেক্স সিনাইটিকাস যীশুর জীবদ্দশা থেকে মাত্র ৩০০ বছর পরে হওয়ায়, পাঠ্য সংরক্ষণের ক্ষেত্রে এটিকে কেউ কেউ নতুন নিয়মের অধিকাংশ অনুলিপির চেয়ে বেশি সঠিক বলে মনে করেন যেখানে প্রায় সমস্ত পাণ্ডুলিপি তারা ভুল বলে ধরে নেন।
তথ্যসূত্র
<references group="" responsive="1">
ফ্রিস্পোর্টস
ফ্রিস্পোর্টস একটি ব্রিটিশ ফ্রি-টু-এয়ার স্পোর্টস চ্যানেল যার মালিক ও পরিচালক প্রিমিয়ার স্পোর্টস। ৩১ আগস্ট ২০১৭ সালে চালু হয়। এটি পে চ্যানেল হিসাবে ব্রিট্রিশ প্রজাতন্ত্রের আয়ারল্যান্ডেও পরিসেবা প্রদান করে।
ইতিহাস
ফ্রিস্পোর্ট ফ্রি-টু-এয়ার স্পোর্টস কভারেজ সরবরাহ এবং যুক্তরাজ্যের শীর্ষ তিনটি স্পোর্টস চ্যানেলর মধ্যে একটি হয়ে ওঠার লক্ষ্যে ৩১ আগস্ট ২০১৭ সালে চালু হয়। এর সেবা যুক্তরাজ্যের ১৮ মিলিয়ন বাড়ি সহ সমস্ত বড় প্ল্যাটফর্মগুলিতে উপলব্ধ। এটি কেবলমাত্র ফ্রিভিউ এইচডি তে উপলব্ধ, স্ট্যান্ডার্ড ফ্রিভিউতে নয়। চ্যানেল কর্তৃপক্ষ আইএমজি, এমপি, সিলভা, লেগার্ডের গ্রুপ, পিচ ইন্টারন্যাশনাল এবং ইনফ্রন্ট স্পোর্টস অ্যান্ড মিডিয়ার মতো প্রতিষ্ঠানগুলোর সাথে অংশীদারত্ব চুক্তি করেছে। এটিি প্রিমিয়ার স্পোর্টসের একটি সিস্টার চ্যানেল। ফ্রিস্পোর্টস ২০১৮ সালে ফেব্রুয়ারিতে একটি বিবৃতি প্রকাশ করে, যে এটি সামনের গ্রীষ্মে এ স্কাইতে এইচডি সম্প্রাচার হবে।
চ্যানেলটি ভার্জিন মিডিয়া চ্যানেল ৫৫৩ তে ২১ জুলাই ২০১৮ সালে চালু হয়। ২৫ সেপ্টেম্বর ২০১৮ তে ভার্জিন মিডিয়া চ্যানেলটি হাই ডেফিনেশনে সম্প্রাচার চালু করে। এইচডি সংস্করণ ১৫ জুলাই ২০১৯ সালে ফ্রিস্যাট এবং স্কাইতে এসডি সংস্করণের প্রতিস্থাপন করে।
২০২০ সালের ৮ জানুয়ারী, আয়ারল্যান্ড স্কাই থেকে ফ্রিস্পোর্টস সরানো হয়েছিল। একই স্থানে লা লিগা টিভি ২০২০ সালের ১৩ জানুয়ারি যুক্তরাজ্য এবং আয়ারল্যান্ডে চালু হয়।
২০২০ সালের ৩০ জুন, ফ্রিস্পোর্টের সাথে মতবিরোধের কারণে ফ্রিস্যাট থেকে ফ্রিস্পোর্ট সরিয়ে দেওয়া হয়েছে।
সম্প্রচারিত খেলা
ফ্রিস্পোর্টসের লক্ষ্য ছিল প্রতি‌ দিন গড়ে ১০ ঘণ্টার বেশি সরাসরি খেলার ইভেন্ট প্রচার করা। প্রধানত চ্যানেলটিতে অ্যাসোসিয়েশন ফুটবল, যুদ্ধ ক্রীড়া, আইস হকি, টেনিস, রাগবি লিগ, রাগবি ইউনিয়ন, বাস্কেটবল, ক্রিকেট এবং স্নুকার সহ বেশ কয়েকটি খেলা সম্প্রচার করা হতো।
মোটরস স্পোর্ট
চ্যানেলটিতে প্রথমবারের মতো যুক্তরাজ্যের ফ্রি টু এয়ার টেলিভিশনে ডেটোনা ৫০০ ২০১৮ সরাসরি সম্প্রচার করা হয়।
পুল
ফেব্রুয়ারি ২০১৮ তে, ইন্টারন্যাশনাল প্রফেশনাল পুল অ্যাসোসিয়েশন (আইপিএ), ফ্রিস্পোর্টস চ্যাম্পিয়ন্স কাপ (ব্ল্যাকবল) এর মধ্যে খেলাটি ফ্রিস্পোর্টসে সরাসরি সম্প্রচারিত হয়েছিল এবং বেন ডেভিস জিতেছিলেন। এটি অনুসরণ করে, আইপিএ ফ্রিস্পোর্টস পুল কাপ ১২ ফেব্রুয়ারি ২০১৮ থেকে ব্রিটেনের সেরা ব্ল্যাকবল পুল খেলোয়াড় সন্ধানের লক্ষ্য নিয়ে শুরু হয়েছিল।
রাগবি লিগ
চ্যানেলটিতে দ্য চ্যাম্পিয়নশিপে টরন্টো ওল্ফপ্যাক গেম এবং রাগবিএএমের সাথে মিলিতভাবে, জাতীয় লিগের লাইভ গেমস গত বছরে ন্যাশনাল রাগবি লীগকে কভার করেছিল। তবে ২০১৮ এর মৌসুমে স্কাই স্পোর্টস দায়িত্ব পেয়েছে। চ্যানেলটি ২০১৭ সালে রাগবি লীগ বিশ্বকাপ থেকে কিছু খেলা প্রদর্শন করেছিল।
হুমবোল্ট বিশ্ববিদ্যালয়, বার্লিন
বার্লিনের হুমবোল্ট বিশ্ববিদ্যালয় বা হামবোল্ড বিশ্ববিদ্যালয় (Humboldt-Universität zu Berlin; উচ্চারণ - হুমবোল্ট উনিফেরজিটেট ৎসু বের্লিন) বার্লিনের প্রাচীনতম বিশ্ববিদ্যালয়গুলির অন্যতম। এটি ১৮১১ সালের ১৫ অক্টোবর প্রতিষ্ঠিত হয়।
গঠন
বিশ্ববিদ্যালয়টি ৯টি অনুষদে বিভক্ত:
এছাড়া, দুটি স্বাধীন প্রতিষ্ঠান আছে (Zentralinstitute) যেগুলি বিশ্ববিদ্যালয়ের অংশ:
শৈলজানন্দ মুখোপাধ্যায়
শৈলজানন্দ মুখোপাধ্যায় (জন্ম : মার্চ ১৯, ১৯০১ - মৃত্যু : জানুয়ারি ২, ১৯৭৬) (ইংরেজি: Sailajananda Mukherjee) একজন ভারতীয় বাঙালি সাহিত্যিক ও চলচ্চিত্র পরিচালক ।
প্রথম জীবন
তার বাবার নাম ধরনীধর মুখোপাধ্যায় ও মা হেমবরণী দেবী । তিনি [বর্ধমান জেলার অন্ডাল গ্রামে জন্মগ্রহণ করেন । তিন বছর বয়েসে মায়ের মৃত্যুর পর বর্ধমানে (অণ্ডাল গ্রাম) মামাবাড়িতে দাদামশাই রায়সাহেব মৃত্যুঞ্জয় চট্টোপাধ্যায়ের কাছে বড় হন । দাদামশাই ছিলেন ধনী কয়লা ব্যবসায়ী । রানীগঞ্জ শিহারসোল স্কুল জীবনে তার সাথে কাজী নজরুল ইসলামের গভীর বন্ধুত্ব ছিল । সেই সময় শৈলজানন্দ লিখতেন পদ্য আর নজরুল লিখতেন গদ্য । তাদের প্রিটেস্ট পরীক্ষার সময় প্রথম বিশ্বযুদ্ধ শুরু হতে তারা দুজনে পালিয়ে যুদ্ধে যোগ দিতে যান । কিন্তু ডাক্তারি পরীক্ষায় শৈলজানন্দ বাতিল হন । নজরুল যু্দ্ধে যোগ দেন । ফিরে এসে কলেজে ভর্তি হয়ে নানা কারণে পড়াশোনা শেষ করতে পারেন নি । নাকড়াকোন্দা স্কুল থেকে ম্যাট্রিকুলেশন পাস করে বাগবাজারের কাশিমবাজার পলিটেকনিক কলেজে যোগ দেন টাইপরাইটিং শিখতে । এরপর তিনি কয়লা কুঠিতে চাকরি নেন । বাঁশরী পত্রিকায় তার রচিত ' আত্মঘাতীর ডায়রী' প্রকাশিত হলে দাদামশাই তাকে আশ্রয় থেকে বিদায় দেন ।
সাহিত্যপ্রতিভা
কুমারডুবি কয়লাখনিতে কাজ করার সময়েই একের পর এক স্মরণীয় গল্প লেখেন । তার লেখাতে কয়লাখনির শ্রমিকদের শোষিত জীবন উঠে আসে । এরপর তিনি কলকাতায় আসেন । এখানে অনেক বিখ্যাত সাহিত্যিক যেমন অচিন্ত্যকুমার সেনগুপ্ত, প্রেমেন্দ্র মিত্র, মুরলীধর বসু, প্রবোধকুমার সান্যাল, পবিত্র গঙ্গোপাধ্যায়, দীনেশরঞ্জন দাস প্রভৃতির সঙ্গে তার পরিচয় হয় এবং তিনি কালিকলম এবং কল্লোল গোষ্ঠীর লেখক শ্রেণীভুক্ত হন । কল্লোল ও কালিকলম পত্রিকাকে ঘিরে সাহিত্য আন্দোলনের পুরোভাগে ছিলেন তিনি ।
খনি শ্রমিকদের নিয়ে সার্থক বাংলা গল্প রচনায় শৈলজানন্দ পথিকৃৎ । উপন্যাস এবং গল্পসহ প্রায় ১৫০টি বই তিনি লিখেছেন ।
চলচ্চিত্র ও রেডিও
নিজের কাহিনী চিত্রনাট্য ও পরিচালনায় শৈলজানন্দের বিখ্যাত ছবি নন্দিনী, বন্দী, শহর থেকে দূরে, অভিনয় নয়, মানে না মানা (হীরক জয়ন্তী পালিত প্রথম বাংলা ছবি), কথা কও, আমি বড় হব, রং বেরং প্রভৃতি । তার প্রথম ছবি ছিল পাতালপুরী ।
আকাশবাণীতে তিনি বহু নাটক প্রযোজনা ও পরিচালনাও করেছিলেন ।
পুরস্কার
তিনি আনন্দ পুরস্কার, উল্টোরথ পুরস্কার এবং যাদবপুর এবং বর্ধমান বিশ্ববিদ্যালয়ের ডি লিট পান ।
শেষ জীবন
শেষ জীবনে তিনি পক্ষাঘাতে শয্যাশায়ী হন এবং ২ জানুয়ারি ১৯৭৬ সালে তিনি প্রয়াত হন ।
গ্রন্থ তালিকা
এই তালিকাটি অসম্পূর্ণ
হিমু এবং হার্ভার্ড Ph.D. বল্টুভাই
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু এবং হার্ভার্ড Ph.D. বল্টুভাই ২৪তম।
হিমু এবং হার্ভার্ড Ph.D. বল্টুভাই বইটি ২০১১ সালে অন্যপ্রকাশ থেকে বইটি বের হয়। এটিই হিমু সিরিজের শেষ উপন্যাস।
ডেঙ্গু ভাইরাস
ডেঙ্গু ভাইরাস বা ডেঙ্গি ভাইরাস(Dengue virus) (DENV) হলো ফ্ল্যাভিভাইরিডি পরিবার ও ফ্ল্যাভিভাইরাস গণের অন্তর্ভুক্ত মশা বাহিত এক সূত্রক আরএনএ(RNA) ভাইরাস। এটি ডেঙ্গু জ্বরের জন্য দায়ী এই ভাইরাসের পাঁচটি সেরোটাইপ পাওয়া গিয়েছে। যাদের প্রত্যেকেই পূর্ণরূপে রোগ সৃষ্টি করতে সক্ষম। এডিস ইজিপ্টি মশা(A. aegypti) এই ভাইরাসের বাহক। একই মশা ইয়েলো ফিভার ভাইরাস, জিকা ভাইরাস, চিকুনগুনিয়া ভাইরাসেরও বাহক।
মিথস অফ হিন্দুজ অ্যান্ড বুদ্ধিস্টস
মিথস অফ হিন্দুজ অ্যান্ড বুদ্ধিস্টস (১৯১৩) হল ভগিনী নিবেদিতা ও আনন্দ কে. কুমারস্বামীর লেখা একটি বই।
প্রেক্ষাপট
স্বামী বিবেকানন্দের ডাকে সাড়া দিয়ে ভগিনী নিবেদিতা ১৮৯৮ সালে ভারতে আসেন। বিবেকানন্দের বন্ধু ও ভক্ত জোসেফিন ম্যাকলাউড বিবেকানন্দকে জিজ্ঞাসা করেন, নিবেদিতা কীভাবে তাকে সাহায্য করতে পারেন। বিবেকানন্দ উত্তর দেন, "ভারতকে ভালবেসে"। এই সময় নিবেদিতা ভারতীয়দের ইতিহাস, সংস্কৃতি, বৈদিক ধর্ম, হিন্দুধর্ম ও বৌদ্ধধর্ম সম্পর্কে বেশ কিছু বই লেখেন।
শাহজাদ আনোয়ার
শাহজাদ আনোয়ার (পাকিস্তানে জন্মগ্রহণ করেন), পাকিস্তান জাতীয় ফুটবল দলের তত্ত্বাবধায়ক কোচ ছিলেন। মালয়েশিয়ার বিপক্ষে ৪-১ প্রীতি ম্যাচে পরাজয়ের জন্য ২০০৮ সালে তিনি জাতীয় দলের দায়িত্ব নেন।
তাকে আবার তত্ত্বাবধায়কের ভূমিকায় বাধ্য করা হয় ২০১৩ সালে সাফ চ্যাম্পিয়নশিপে। সেবার পাকিস্তান একটি খেলায় জিতে, একটিতে হারে এবং একটি ড্র করে।
তার একটি এএফসি এ-লাইসেন্স রয়েছে। তিনি ১৯৯৬ সাল থেকে পাকিস্তান এয়ার ফোর্স কলেজ সারগোধায় প্রশিক্ষক।
লেকার্স পাবলিক স্কুল এন্ড কলেজ
লেকার্স পাবলিক স্কুল এন্ড কলেজ বা এলপিএসসি (LPSC) হল বাংলাদেশের রাঙ্গামাটি জেলার কাঁঠালতলিতে অবস্থিত একটি বেসরকারি শিক্ষা প্রতিষ্ঠান। এটি বাংলাদেশ সেনাবাহিনীর রাঙ্গামাটি সেনানিবাসে অবস্থিত ৩০৫ পদাতিক ব্রিগেড কর্তৃক পরিচালিত হয়। স্কুলটি ১৯৯১ সালের ২৩ ফেব্রুয়ারি স্থাপিত হয়। পরবর্তীতে ২০১৫ সালে উচ্চ মাধ্যমিক অধ্যয়নের জন্য কলেজ শাখা উন্মুক্ত করা হয়। এটি রাঙ্গামাটি শহরে বসবাসরত সামরিক বেসামরিক সকল সম্প্রদায়ের শিক্ষার্থীদের, বিশেষত রাঙ্গামাটি অঞ্চলে এবং এর আশেপাশের অঞ্চল থেকে আসা পিছিয়ে পড়া শিক্ষার্থীদের সুশিক্ষা নিশ্চিত করার লক্ষ্যে প্রতিষ্ঠিত হয়। প্রতিষ্ঠানটি মূলত সেনাবাহিনী কর্তৃক ক্যান্টনমেন্টের আদলে পরিচালিত হয়।
ইতিহাস
১৯৯১ সালে মাত্র ৬০ জন শিক্ষার্থী ও ৭ জন শিক্ষক নিয়ে বেগম রুকসানা আমিনকে অধ্যক্ষ করে কালিন্দীপুর এর একটি ভাড়া বাসায় লেকার্স পাবলিক স্কুল নামে বিদ্যালয়ের কার্যক্রম শুরু হয়। পরবর্তীতে রাঙ্গামাটি স্থানীয় সরকার বিভাগ কাঁঠালতলীতে বিদ্যালয়কে ১.৩ একর (৫,৩০০ বর্গমিটার) খাস জমি বরাদ্দ দিয়েছিল যেখানে বর্তমান বিদ্যালয় ভবনের নিচতলা নির্মাণ করা হয়। তারপর ১৯৯৫ সালের ১ সেপ্টেম্বর থেকে ওই ভবনে নার্সারি থেকে ৫ম শ্রেণি কার্যক্রম শুরু হয়।
ভ্যাটিকান সিটির ইতিহাস
থাম্ব|ভ্যাটিকান শহরের ইতিহাস সম্পর্কে একটি বই ভ্যাটিকান সিটির ইতিহাসের সূচনা হয় চতুর্থ শতাব্দীতে যদিও তখন এর কোন চিহ্নিত সীমান্ত ছিলনা। ধর্মনিরপেক্ষ শাসনব্যবস্থার ব্যানারে পোপরা ইতালীয় উপদ্বীপ, রোম এবং এর আশেপাশের অঞ্চল প্রায় ১০০০ বছর ধরে শাসন করেছিল। ঊনবিংশ শতাব্দীর মধ্যভাগ পর্যন্ত পোপতান্ত্রিক সম্রাজ্য ইতালির কেন্দ্রীয় একটি বিশাল অঞ্চলে প্রতিষ্ঠিত ছিল। ১৮৬০ সালে ভিক্টর ইমানুয়েলের সেনাদল রোম এবং এর সাথে লাগোয়া কিছু অঞ্চল ছাড়া সমগ্র ইতালি অধিকার করে নেয় এবং এতেই বিস্তৃত পোপতান্ত্রিক সাম্রাজ্যের পতন হয়।
হোসে দুরান্দ লাগুনা
হোসে দুরান্দ লাগুনা (José Durand Laguna, ; ৭ নভেম্বর ১৮৮৫ – ১ ফেব্রুয়ারি ১৯৬৫; হোসে লাগুনা নামে সুপরিচিত) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় উরাকান এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
লাগুনা ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ৪ ম্যাচে ৩টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।
আন্তর্জাতিক ফুটবল
লাগুনা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
হোসে দুরান্দ লাগুনা ১৮৮৫ সালের ৭ই নভেম্বর তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৫ সালের ১লা ফেব্রুয়ারি তারিখে, প্যারাগুয়ের আসুনসিওনে ৭৯ বছর বয়সে তিনি মৃত্যুবরণ করেছেন।
ক্যাপ (ক্রীড়া)
১৮৭২ সালে স্কটল্যান্ড এবং ইংল্যান্ডের মধ্যে প্রথম আন্তর্জাতিক ফুটবল ম্যাচের একটি প্রাথমিক দৃষ্টান্তে দেখানো হয়েছিল স্কটিশ খেলোয়াড়রা কাউল পরে এবং ইংরেজরা বিভিন্ন স্কুল ক্যাপ পরে। ১৮৮৬ সালের ১০মে অ্যাসোসিয়েশন ফুটবলের জন্য এন. লেন জ্যাকসন এর প্রস্থাবনায় করিন্থিয়ানসের দ্বারা প্রথাটি প্রথম অনুমোদিত হয়েছিল।:
এ ক্যাপ প্রদানের প্রথাটি এখন আন্তর্জাতিক এবং অন্যান্য খেলাগুলোতে প্রয়োগ করা হয়। যদিও কিছু খেলাধুলায় বাস্তবিক ক্যাপগুলি এখন সর্বদা দেওয়া হয় না (প্রতিটি বা সবকটি উপস্থিতির জন্যই হোক) আন্তর্জাতিক বা অন্যান্য উপস্থিতির জন্য ক্যাপ শব্দটি রাখা হয়েছে যে ওই সময়ে একজন ক্রীড়াবিদ একটি দলের প্রতিনিধিত্ব করেছেন তার সংখ্যার সূচক হিসাবে। একটি বিশেষ খেলা। এইভাবে, একটি ক্যাপ বা ক্রম প্রতিটি খেলার জন্য প্রত্যেক খেলোয়াড়কে প্রদান করা হয় এবং তাই একজন খেলোয়াড় যে দলের জন্য যত সংখ্যক গেম খেলেছে তাকে ততবার ক্যাপ প্রদান করা হয়েছে বা ক্যাপ জিতেছে বলে ধরা হয়।
একটি বাস্তবিক ক্যাপ প্রদানের প্রথাটি ভিন্ন খেলায় ভিন্ন হয়ে থাকে। এটি হয়তো একজন খেলোয়াড়কে বিশেষ করে জাতীয় দলগুলোর ক্ষেত্রে খেলোয়াড়ের অভিষেকের আগে বা কোন একজন খেলোয়াড় ১০০তম ক্যাপ বা ম্যাচ ক্রম পৌঁছানোর পরে একটি স্মারক ক্যাপ প্রদান করা হতে পারে।
ফুটবল সমিতি
কিছু পুরুষক ফুটবল অ্যাসোসিয়েশন এখন বাস্তবিক ক্যাপ উপহার দিয়ে থাকে। খেলোয়াড়দেরকে তাদের প্রতিটি খেলার জন্য একটি ক্যাপ প্রদান করা হয়। বিশ্বকাপ কিংবা ইউরোপীয় চ্যাম্পিয়নশিপের ফানাইল প্রতিযোগিতায় যদি না খেলে তবে প্রতিযোগিতার জন্য একটি একক ক্যাপ দেওয়া হয় এবং সকল প্রতিপক্ষের নাম ক্যাপের কাপড়ে সেলাই করা থাকে। উদাহরণ স্বরূপ ডেভিড বেকহ্যাম ইংল্যান্ডের হয়ে তার একশততম উপস্থিতি করেছিলেন, কারণ তার বেশ কয়েকটি উপস্থিতি বিশ্বকাপ এবং ইউরোপীয় চ্যাম্পিয়ানশিপের ফাইনাল প্রতিযোগিতায় ছিল যার জন্য তিনি শুরুমাত্র একটি ক্যাপ পেতে পারেন, তিনি শুধুমাত্র তার ৮৫তম বাস্তবিক ক্যাপ পেয়েছিলেন। স্কটল্যান্ডে, বহু বছর ধরে অনুশীলন ছিল শুধুমাত্র ব্রিটিশ হোম চ্যাম্পিয়ানশিপে উপস্থিত হওয়ার জন্য ক্রাপ উপস্থাপন করা, যার অর্থ হল অনেক খেলোয়াড় একটিও পায়নি। এমনকি ১৯৫৮ ফিফা বিশ্বকাপ স্কোয়াডরাও। খেলোয়াড়দের পরিবারের চাপের পর ২০০০-এর দশকে এই অসঙ্গতি পূর্ববর্তীভাতে সংশোধন করা হয়িছিল।
ফিফা কিছু আন্তর্জাতিক খেলাকে স্বীকৃতি দেয় যেখানে একজন খেলোয়াড়কে ক্যাপ দেওয়া যেতে পারে - এই খেলাগুলিকে আন্তর্জাতিক "এ" খেলা হিসাবে গণ্য করা হয়। এই খেলায় যেখানে উভয় দেশ তাদের প্রথম প্রতিনিধি দল মাঠে নামে।
রেকর্ডস
৫ নভেম্বর ২০১০ পর্যন্ত সর্বোচ্চ সংখ্যক আন্তর্জাতিক ক্যাপের জন্য বিশ্ব রেকর্ডধারী হলেন অবসরপ্রাপ্ত আমেরিকান খেলোয়াড় ক্রিস্টিন লিলি, যার ৩৫৪টি ক্যাপ রয়েছে। পুরুষদের অ্যাসোসিয়েশন ফুটবলে, রেকর্ডটি কুয়েতের বাদের আল-মুতাওয়ার দখলে; ২৭ মার্চ ২০১২-এ তিনি তার ১৮৪তম ক্যাপ নিয়ে আহমদ হাসানকে ছাড়িয়ে যান। ১০০টি আন্তর্জাতিক ক্যাপ জয়ী প্রথম ফুটবলার ছিলেন ইংল্যান্ডের উলভারহ্যাম্পটন ওয়ান্ডারার্সের বিলি রাইট । রাইট ইংল্যান্ডের হয়ে ১০৫ বার উপস্থিত হয়েছিলেন, তার মধ্যে ৯০টি তিনি অর্জন করেছিলেন অধিনায়ক হিসাবে।
বোল্ড মানে বর্তমানে আন্তর্জাতিক ফুটবলে সক্রিয় খেলোয়াড়দের।
ক্রিকেট
অ্যাসোসিয়েশন ফুটবলের মতো, ক্রিকেটে এখনও বাস্তবিক ক্যাপ প্রদান করে। আন্তর্জাতিক ও ঘরোয়া উভয় ক্ষেত্রে ক্যাপ প্রদান করা হয়, তবে ক্যাপ জয়ের মানদণ্ড আন্তর্জাতিক এবং ঘরোয়া ক্রিকেটের মধ্যে ভিন্ন হয়।
কিছু কিছু ঘরোয়া ক্রিকেট খেলায়ো ক্যাপ দেওয়া হয়। যদিও তাদের প্রতিটি উপস্থিতির জন্য স্বয়ংক্রিয়ভাবে পুরস্কৃত করা হয় না, বরং ক্লাবের প্রশাসকদের বিবেচনায় একটি নির্ধারিত মানদণ্ডের ভিত্তিতে প্রাপক নির্ধারিত হয়। এই পদ্ধতির সবচেয়ে প্রচলিত উদাহরণ হল ইংলিশ কাউন্টি ক্রিকেট, যেখানে অনেক প্রথম-শ্রেণীর কাউন্টি ক্রিকেটারকে "কাউন্টি ক্যাপ" প্রধান করা হয়।
২০২১ সালের এপ্রিল পর্যন্ত, ৭০ জন খেলোয়াড় টেস্ট ক্রিকেটে ১০০ বা তার বেশি ক্যাপ জিতেছেন।
রেকর্ডস
টেস্ট পর্যায়ে এখনও সক্রিয় খেলোয়াড়রা বোল্ড টাইপের ।
কাশ্মীর রিডার
কাশ্মীর রিডার হেল্পলাইন গ্রুপ কর্তৃক জম্মু ও কাশ্মীরের শ্রীনগর থেকে প্রকাশিত একটি ইংরেজি দৈনিক পত্রিকা। এটি ২০১২ সালে চালু হয়েছিল '' নাথিং বাট নিউজ" মূলমন্ত্র নিয়ে।
কাশ্মীর রিডার খ্যাতিমান কাশ্মীরি লেখক ও সাংবাদিকদের নিবন্ধ প্রকাশ করেছেন, যাদের মধ্যে রয়েছে গৌতম নাভালখা, হিলাল আহমদ মীর, আবদুল মহমিন, ইয়াসির আশরাফ, মোয়াজুম মোহাম্মদ ভাট, বিলাল ভাট প্রমুখ।
সংবাদপত্র নিষিদ্ধ
ভারতীয় কর্তৃপক্ষ কাশ্মীর রিডার অনির্দিষ্টকালের জন্য 'ভারতের সমালোচনা' করার জন্য নিষিদ্ধ করা হয় ৩০ সেপ্টেম্বর ২০১৬ সালে ২০১৬ কাশ্মীর বিদ্রোহের সময়।  দৈনিকটির বিরুদ্ধে অভিযোগ করা হয়েছিল যে, "সহিংসতা চালানোর প্রবণতা দেখায়" এবং "জনসাধারণের শান্তি ও প্রশান্তি বিঘ্নিত করে"। মানবাধিকার সংগঠন অ্যামনেস্টি ইন্টারন্যাশনাল বলেছে যে, এই নিষেধাজ্ঞাকে "বাকস্বাধীনতার ধাক্কা" এবং কর্তৃপক্ষকে এই আদেশ প্রত্যাহার করার আহ্বান জানানো হয়েছিল। অ্যামনেস্টি ইন্টারন্যাশনাল ইন্ডিয়ার নির্বাহী পরিচালক আকার প্যাটেল বলেছেন, "আদেশে কাশ্মীরের পাঠকের এমন কোনও সংবাদের উল্লেখ করা হয়নি যা সহিংসতা প্ররোচিত করেছিল।" ২৮ ডিসেম্বর, সরকার প্রায় তিন মাস পর নিষেধাজ্ঞা প্রত্যাহার করার পরে পত্রিকাটি পুনরায় প্রকাশ শুরু করে।
বোল্টন মার্কেট
থাম্ব|বোল্টন মার্কেট,করাচি,পাকিস্তান বোল্টন মার্কেট, যাকে বউল্টন মার্কেটও বলা হয়, পাকিস্তানের করাচির সদরে অবস্থিত একটি পাইকারি বাজার।
ইতিহাস
এটি ১৮৮৩ সালে ব্রিটিশ ভারতে একটি ফল ও সবজির বাজার হিসাবে নির্মাণ করা হয়েছিল এবং করাচির তৎকালীন পৌর কমিশনার সিএফ বোল্টনের নামে নামকরণ করা হয়েছিল। ১৮৮৬ সালে, মাংস এবং মাছের আড়ত করার জন্য বাজারের আকার প্রসারিত করা হয়েছিল।
জনসংখ্যার ভিত্তিতে তামিলনাড়ুর শহরসমূহের তালিকা
তামিলনাড়ু রাজ্য হল ভারতের সবচেয়ে বেশি নগরায়ীত রাজ্য।২০১১ সালের জনগননা অনুযায়ী রাজ্যটিতে ৪ টি মহানগর ও অনেকগুলি বৃহত্ত শহর রয়েছে।
ক্লাউজিউস–মসত্তি সম্পর্ক
ক্লাউজিউস–মসত্তি সম্পর্কটি পারমাণবিক মেরুকরণ α, উপাদানের সাংগঠনিক পরমাণু এবং/অথবা অণু, অথবা এর একটি সমজাতীয় মিশ্রণের পরিপ্রেক্ষিতে একটি পদার্থের ডাইইলেকট্রিক ধ্রুবককে (আপেক্ষিক ভেদনযোগ্যতা, ε r) প্রকাশ করে।  এটির নামকরণ করা হয়েছে  অত্তাভিয়ানো-ফাব্রিজো মসত্তি এবং রুডলফ ক্লাউজিউসের নামে ।
ক্লাউজিউস–মসত্তি সম্পর্কটি বৃহৎবীক্ষণিক (ম্যাক্রোস্কোপিক) স্থিরতড়িতবিজ্ঞানে ব্যবহার করে উপপাদন করা হয়েছিল। সমীকরণটি একটি আণুবীক্ষণিক (মাইক্রোস্কোপিক) পরিমাণ (মেরুকরণযোগ্যতা) এবং একটি বৃহৎবীক্ষণিক পরিমাণের (ডাইলেট্রিক ধ্রুবক) মধ্যে একটি সংযোগ সরবরাহ করে। এটি গ্যাসের জন্য সবচেয়ে ভাল কাজ করে। তবে তরল বা কঠিনের জন্যও আংশিক প্রযোজ্য, বিশেষত যদি ডাইলেট্রিক ধ্রুবকের মান বৃহৎ হয়।
এটি লরেন্টজ - লরেঞ্জ সমীকরণের সমতুল্য। এটাকে প্রকাশ করা যেতে পারে নিম্নরূপে:
যেখানে
এককের সিজিএস পদ্ধতিতে ক্লাউজিউস–মসত্তি সম্পর্কটি সাধারণত আণবিক মেরুকরণযোগ্যতা আয়তনদেখানোর জন্য পুনরায় লেখা হয় যার একক হলো আয়তনের একক  (মি 3 )। \alpha এবং \alpha' উভয়ের জন্য সংক্ষিপ্ত নাম "আণবিক পোলারাইজিবিলিটি" ব্যবহার করার অনুশীলন থেকে দেখা দিতে পারে ।
লোরেনৎস–লরেঞ্জ সমীকরণ
লরেন্টজ – লরেঞ্জ সমীকরণটি ক্লাউজিউস–মসত্তি সম্পর্কের অনুরূপ; এটি এর পোলারাইজিবলির সাথে কোনো পদার্থের প্রতিসরাংককে ( ডাইলেট্রিক ধ্রুবকের বদলে) সম্পর্কিত করে। ডেনিশ গণিতবিদ এবং বিজ্ঞানী লুডভিগ লরেঞ্জ, ১৮৬৯ সালে যিনি এটি প্রকাশ করেন, এবং ডাচ পদার্থবিজ্ঞানী হেনড্রিক লরেন্টজ, ১৮৭৮ সালে যিনি এটি স্বাধীনভাবে আবিষ্কার করেন, এর নাম অনুসারে লরেন্টজ -লরেঞ্জ সমীকরণটির নামকরণ করা হয়েছিল এবং
লরেন্টজ – লরেঞ্জ সমীকরণের সর্বাধিক সাধারণ রূপটি (সিজিএস ইউনিটে) হলো:
যেখানে n হলো প্রতিসরাঙ্ক, N হলো প্রতি ইউনিট ভলিউমের অণুগুলির সংখ্যা এবং হলো গড় মেরুকরণযোগ্যতা । এই সমীকরণটি সমজাতীয় কঠিনের পাশাপাশি তরল এবং গ্যাসের জন্যও বৈধ।
প্রতিসরাঙ্কের বর্গ যখন হবে, যেমনটি বিভিন্ন গ্যাসের জন্য,তখন সমীকরণটি হবে:
বা সহজভাবে
এটি সাধারণ চাপে গ্যাসগুলোর জন্য প্রযোজ্য। প্রতিসরাঙ্ক n তারপরে গ্যাসের মোলার রিফ্র্যাকটিভিটির A পরিপ্রেক্ষিতে প্রকাশ করা যেতে পারে, যেমন:
যেখানে p হলো গ্যাসের চাপ, R হলো সর্বজনীন গ্যাস ধ্রুবক, এবং T হলো (পরম) তাপমাত্রা, যারা একসাথে সংখ্যা ঘনত্ব নির্ধারণ করে N ।
তদনুসারে, যেখানে c মোলার ঘনমাত্রা। যদি n জটিল প্রতিসরাংক m=n+ik দ্বারা প্রতিস্থাপিত হয়, যেখানে অ্যাবসরবসন সূচক k, তবে:
অতএব কাল্পনিক অংশ, অ্যাবসরবসন সূচক মোলার ঘনমাত্রার সমানুপাতিক
এবং, তাই অ্যাবসরবেন্স তদনুসারে, বিয়ারের আইনটি লরেন্টজ-লরেঞ্জের সম্পর্ক থেকে নেওয়া যেতে পারে। তাই লঘু দ্রবণগুলিতে প্রকৃত প্রতিসরাংকের পরিবর্তন প্রায়শই রৈখিকভাবে মোলার ঘনমাত্রার উপর নির্ভর করে।
তথ্যসূত্র
<references group="" responsive="1">
দ্য দা ভিঞ্চি কোড (চলচ্চিত্র)
দ্য দা ভিঞ্চি কোড (ইংরেজি ভাষায়: The Da Vinci Code) ২০০৬ সালে মুক্তিপ্রাপ্ত একটি মার্কিন চলচ্চিত্র। মার্কিন থ্রিলার উপন্যাস রচয়িতা ড্যান ব্রাউন রচিত দ্য দা ভিঞ্চি কোড উপন্যাসের উপর ভিত্তি করে নির্মিত এই চলচ্চিত্রটি পরিচালনা করেছেন রন হাওয়ার্ড। উপন্যাসটি ২০০৩ সালে প্রকাশিত হয়েছিল। ২০০৬ সালে কান চলচ্চিত্র উৎসবের উদ্বোধনী রাতে এই ছবিটি প্রথম প্রদর্শিত হয়েছিল। প্রথমে যুক্তরাষ্ট্র মুক্তি পাওয়ার পর বিশ্বের অনেকগুরো দেশেই এটি মুক্তি পেয়েছে।
বই এবং চলচ্চিত্র উভয়টিতে খ্রিস্টান ধর্ম এবং এর ইতিহাস নিয়ে অনেক বিতর্কিত তথ্য ও কথোপকথন থাকায় রোমান ক্যাথলিক চার্চ এর তীব্র সমালোচনা করেছে। অনেক বিশপ চার্চের সদস্যদের আহ্বান জানিয়েছেন চলচ্চিত্রটি বয়কট করার জন্য। প্রথম দিকে থিয়েটারে ছবিটি প্রদর্শিত হওয়ার সময় থিয়েটারের বাইরে প্রতিবাদমুখর জনতার ভিড় লেগেই থাকতো। কিন্তু মুক্তি পাওয়ার পর প্রথম সপ্তাহেই বিপুল দর্শকপ্রিয়তা লাভ করে এবং ২০০৬ সালে বিশ্বব্যাপী মুক্তিপ্রাপ্ত সকল চলচ্চিত্রের মধ্যে দ্বিতীয় সর্বোচ্চ অর্থোপার্জনে সক্ষম হয়। চলচ্চিত্রটি ২০০৭ সালে সেরা অরিজিনাল স্কোরের জন্য গোল্ডেন গ্লোব পুরস্কার এর মনোনয়ন লাভ করেছিল।
খুলনা বিভাগ ক্রিকেট দল
খুলনা বিভাগ ক্রিকেট দল (Khulna Division cricket team) বাংলাদেশে খুলনা বিভাগ অঞ্চলের প্রতিনিধিত্বমূলক একটি প্রথম শ্রেণীর ক্রিকেট দল।
ক্লাবটি খুলনায় খুলনা বিভাগীয় স্টেডিয়ামে তার স্থানীয় মাঠে সবচেয়ে বেশি ক্রিকেট খেলে থাকেন।
রেকর্ডসমূহ
২০১৪-১৫ মৌসুমের শেষে খুলনা বিভাগ ১৩২টি প্রথম-শ্রেনির ম্যাচ খেলা হয়েছে; যেখানে ৪২টি জয়, ৩৮টি হার এবং ৫২টি ড্র করেছে। The highest score is 203 not out by Tushar Imran in an innings victory over Rajshahi Division in 2014-15. The best innings bowling figures are 9 for 84 and 9 for 91, both by Abdur Razzak. Razzak also has the best match figures of 15 for 193 (8 for 123 and 7 for 70), against Barisal Division in 2011-12.
পশ্চিম আফ্রিকা
পশ্চিম আফ্রিকা (ইংরেজি West Africa, Western Africa এবং West of Africa) বলতে আফ্রিকা মহাদেশের পশ্চিমাংশ অবস্থিত একটি বিশেষভাবে সংজ্ঞায়িত অঞ্চলকে বোঝায়। সংজ্ঞা অনুযায়ী এটি ১৮টি দেশ বা রাষ্ট্র নিয়ে গঠিত: বেনিন, বুর্কিনা ফাসো, কাবু ভের্দি, গাম্বিয়া, ঘানা, গিনি, গিনি-বিসাউ, কোত দিভোয়ার, লাইবেরিয়া, মালি, মৌরিতানিয়া, নাইজার, নাইজেরিয়া, সেন্ট হেলেনা দ্বীপ, সেনেগাল, সিয়েরা লিওন এবং টোগো।
জোয়ান বায়েজ
জন্ম এবং বাল্যকাল
জোয়ান বায়েজ ১৯৪১ সালে নিউইয়র্কের স্ট্যাটেন আইল্যান্ডে জন্মগ্রহণ করেন। তার বাবা আলবার্ট বায়েজ ১৯১২ সালে মেক্সিকোতে জন্মগ্রহণ করেন এবং ২০০৯ সালের ২০ মার্চ মৃত্যুবরণ করেন। বায়েজের দাদা রেভারেন্ড অালবার্টো বায়েজ ক্যাথোলিক ধর্ম ত্যাগ করেন এবং যুক্তরাষ্ট্রে চলে আসেন যখন আলবার্টের বয়স ছিলো দুই।
জোয়ান বায়েজের মা "জোয়ান সিনিয়র" বা "বিগ জোয়ান" নামে পরিচিত, তিনি স্কটল্যান্ডের এডিনবার্গে জন্মগ্রহণ করেন। তিনি ছিলেন চান্দসের ডিউকের বংশধর। জোয়ান সিনিয়র এবং আলবার্ট নিউ জার্সির মেডিসনে একটি নাচের স্কুলে পরিচিত হন এবং সম্পর্কে আবদ্ধ হন। বিয়ের পর তারা ক্যালিফোর্নিয়াতে চলে যান।
জোয়ানের বাবা ইউনেস্কোর সাথে কাজ করার জন্য তার পরিবারকে অনেকবার বিভিন্ন জায়গায় যেতে হয়, যুক্তরাষ্ট্রের বিভিন্ন শহর ছাড়াও জোয়ানের পরিবারকে বিভিন্ন সময় ইংল্যান্ড, ফ্রান্স, সুইজারল্যান্ড, স্পেন, কানাডা, মধ্যপ্রাচ্যে যেতে হয়। মানবাধিকার এবং সমাজসবায় জোয়ান ক্যারিয়ারের শুরুতেই জড়িয়ে পড়েন। আমেরিকান মাস্টার্স নামক পিবিএস এর সিরিজে তিনি বলেন যে সমাজ সেবাই তার জীবনের ব্রত, গানের থেকে এটা বড়।
গায়ক জীবন
জোয়ানের বাবার এক বন্ধু তাকে একটি উকেলেলে(ukulele) গীটার উপহার দেন। তিনি ৪টি কর্ড বাজাতে শেখেন যা দিয়ে তিনি রিদম এবং ব্লুজ বাজাতে পারতেন। তার বাবা মা ভয় পেতেন যে সংগীত তাকে মাদকাসক্তির দিকে নিয়ে যেতে পারে। ৮ বছর বয়সে তিনি ফোক গায়ক পিট সীগারের কনসার্ট দেখে মুগ্ধ হন। কিছুদিনের মধ্যে তিনি জনসম্মুক্ষে গান গাওয়া শুরু করেন। ১৯৫৭ সালে তিনি তার প্রথম গিবসন অ্যাকুয়াস্টিক গিটার কিনেন।
প্রথম অ্যালবাম
জোয়ান বায়েজের সত্যিকারে পেশাদার সংগীতজীবন শুরু হয় ১৯৫৯ সালে নিউপোর্ট ফোক ফেস্টিভালে। তার রেকর্ডিং ক্যারিয়ার শুরু হয় ১৯৬০ সালে। তার প্রথম তিনটি অ্যালবামে নাম "জোয়ান বায়েজ", "জোয়ান বায়েজ ভলিউম ২", "জোয়ান বায়েজ ইন কনসার্ট", সবগুলো 'গোল্ড রেকর্ড' মর্যাদাপ্রাপ্ত হয় ও বিভিন্ন চার্টে দুই বছর স্থান ধরে রাখে। thumb|জোয়ান বায়েজ ১৯৬৩ সালে ওয়াশিংটনে
তিনি ইংরেজির পাশাপাশি স্প্যানিশেও দক্ষ। এ দুই ভাষার পাশাপাশি আরো অন্ততঃ ছয়টি ভাষায় গান রেকর্ডিং করেছেন তিনি। ৫৩ বছর ধরে তিনি ৩০টির বেশি অ্যালবাম প্রকাশ করেন।
ইরাক যুদ্ধ
১৯৯১ সালে জোয়ান বায়েজ গাল্ফ যুদ্ধের বিরুদ্ধে কনসার্ট করেন। ২০০৩ সালে ৬২বছর বয়সে তিনি সানফ্রান্সিস্কোতে প্রচুর দর্শকের সামনে ২টি কনসার্ট করেন ইরাক যুদ্ধের অবসান চেয়ে। ২০০৫ সালের আগস্টে তিনি টেক্সাসে সিন্ডি শিহানের শুরু করা যুদ্ধবিরোধী আন্দোলনে যোগ দেন।
ভিয়েতনাম যুদ্ধ
ভিয়েতনামের যুদ্ধের প্রতিবাদ করতে গিয়ে তিনি ১৯৬৭ সালে ২বার গ্রেপ্তার হন। মার্কিন সরকারকে ট্যাক্স দিতে অস্বীকার করে রেভেনিউ সার্ভিসের কাছে পাঠানো চিঠিতে তিনি বলেন, "আমি যুদ্ধে বিশ্বাসী নয়,আমি যুদ্ধের অস্ত্রে বিশ্বাসী নই,আমি আমার বছরের আয়করের ৬০% অস্ত্রের জন্য খরচ হতে দিবো না"।
রাজনৈতিক আন্দোলন
১৯৮৯ সালে বেইজিং এ টিয়ানম্যান গণহত্যার বায়েজ "চায়না" নামক একটি গান লিখেন যেখানে তিনি চীনের কমিউনিস্ট দলের নিন্দা করেন যারা গণতন্ত্রের জন্য আন্দোলন কারো হাজার হাজার ছাত্রকে হত্যা করে।
সমকামীদের অধিকার
জোয়ান বায়েজ সমকামীদের অধিকারের আন্দোলনের জন্য বিশেষভাবে পরিচিত। ১৯৭৮ সালে তিনি অনেকগুলো কনসার্ট করেন ব্রিগসে উদ্যোগকে পরাজিত করার জন্য যেখানে বলা হয়েছিলো ক্যালিফোর্নিয়াতে কোনো সমকামী শিক্ষক স্কুলে পড়াতে পারবে না।
১৯৭০ সালে যুক্তরাষ্ট্রে অ্যামনেস্টি ইন্টারন্যাশনাল প্রতিষ্ঠায় তিনি অবদান রাখেন এবং তখন থেকেই তিনি প্রতিষ্ঠানটিকে সহায়তা করছেন।
thumb|জোয়ান বায়েজ, [[বব ডিলান এর সাথে]]
মিয়ানমারে হিন্দুধর্ম
মিয়ানমারের মোট জনসংখ্যার ১.৭% হিন্দুধর্ম পালন করে। হিন্দুধর্ম মিয়ানমারে প্রায় ৮,৯০,০০০ জন পালন করে, এবং বৌদ্ধধর্মের উপাদান দ্বারা প্রভাবিত হয়েছে, মিয়ানমারের অনেক হিন্দু মন্দিরে বুদ্ধের মূর্তি রয়েছে।   এছাড়াও হিন্দুদের একটি বৃহৎ জনসংখ্যা রয়েছে, যার মধ্যে মিয়ানমারের তামিল ও সংখ্যালঘু বাঙালি হিন্দুরা সবচেয়ে বেশি জনসংখ্যার অংশিদারিত্ব করে। বার্মী হিন্দুদের সবচেয়ে বড় উৎসব দীপাবলি, এই দিনে সরকারি ছুটি প্রদান করা হয়।
মন্দির
উল্লেখযোগ্য কিছু মন্দির হলো:
মাইউমি ঈদুকা
মাইউমি ঈদুকা (飯塚 雅弓) একজন জাপানী সাবেক সেইয়ু (এনিমে অভিনেত্রী) ও কন্ঠশিল্পী।
ডিস্কোগ্রাফি
১৪ টি স্টুডিও অ্যালবামঃ
রামালাহ বিনতে আবি সুফিয়ান
উম্মে হাবিবা (أم حبيبة) নামে অধিক পরিচিত রামালাহ বিনতে আবি সুফিয়ান (رملة بنت أبي سفيان; আনুমানিক ৫৯৪ -৬৬৫) ছিলেন মুহাম্মদ এর স্ত্রী এবং উম্মুল মুমিনিন (মুমিনদের মা)।
মৃত্যু
৬৬৫ খ্রিষ্টােব্দে মদিনায় মৃত্যুবরণ করেন।
পরিবার
স্বামী: প্রথমে উবায়দুল্লাহ ইবনে জাহাশ। পরবর্তীতে মুহাম্মদ। সন্তান: হাবিবা বিন উবায়দুল্লাহ।
ভাইয়েরা: মুয়াবিয়া ইবনে আবি সুফিয়ান, ইয়াজিদ ইবনে আবি সুফিয়ান, উতবা ইবনে আবি সুফিয়ান, মরিয়াম উম্ম আল হাকাম বিনতে আবি সুফিয়ান
পিতামাতা: আবু সুফিয়ান ইবনে হারব, সাফিয়াহ বিন আবে আল-আ'স
হিমাচল প্রদেশ রাজ্য আইন, ১৯৭০
হিমাচল প্রদেশ রাজ্য আইন, ১৯৭০ হলো ভারতের সংসদের একটি আইন, যার দ্বারা হিমাচল প্রদেশকে ভারতের একটি পূর্ণ রাজ্যের মর্যাদা দেওয়া হয়েছিল। এই আইন অনুসারে, ১৯৭১ সালের ২৫ জানুয়ারিতে তৎকালীন কেন্দ্রশাসিত অঞ্চল হিমাচল প্রদেশ ভারতের ১৮তম রাজ্যে পরিণত হয়।
ইতিহাস
ভারতের স্বাধীনতার পর ১৯৪৮ সালের ১৫ ই এপ্রিলে ব্রিটিশ ভারতের পাঞ্জাব প্রদেশের উত্তর-পূর্বাঞ্চলে পশ্চিম-হিমালয়ের প্রবর্তক অঞ্চলে অবস্থিত ২৮টি ক্ষুদ্র পার্বত্য দেশীয় রাজ্যগুলোকে (সামন্ত/করদ রাজ্য ও জাইলদার সহ) একত্রিত করে চিফ কমিশনার শাসিত হিমাচল প্রদেশ গঠন করা হয়। এগুলো হিমাচল প্রদেশ (প্রশাসন) আদেশ, ১৯৪৮-এর অধীনে অতিরিক্ত-প্রাদেশিক এখতিয়ার আইন, ১৯৪৭ (পরে ১৯৫০ সালের এও-এর মাধ্যমে বিদেশি এখতিয়ার আইন, ১৯৪৭ নামে নামকরণ করা হয়) এর অধীনে সিমলা হিলস রাজ্য এবং চারটি পাঞ্জাব দক্ষিণ পার্বত্য রাজ্য হিসাবে পরিচিত ছিল। ১৯৫৪ সালের ১ জুলাই হিমাচল প্রদেশ ও বিলাসপুর (নতুন রাজ্য) আইন, ১৯৫৪ দ্বারা বিলাসপুর রাজ্যটি হিমাচল প্রদেশে একীভূত হয়।
১৯৫০ সালের ২৬ জানুয়ারি ভারতের সংবিধান কার্যকর হওয়ার মাধ্যমে প্রদেশটির পরিচালনায় একজন লেফটেন্যান্ট গভর্নর নিযুক্ত হওয়ার পর হিমাচল প্রদেশ একটি পার্ট 'সি' রাজ্যে পরিণত হয়। ১৯৫২ সালে রাজ্যের বিধানসভা নির্বাচন হয়। এরপর ১৯৫৬ সালের ১ নভেম্বরে হিমাচল প্রদেশকে একটি কেন্দ্রশাসিত অঞ্চলে পরিণত হয়। ১৯৬৬ সালের পাঞ্জাব পুনর্গঠন আইনের মাধ্যনে পাঞ্জাব রাজ্যের কিছু এলাকা, যথা, সিমলা, কাংড়া, কুলু এবং লাহুল ও স্পিতি জেলা, লোহারা, অম্ব এবং উনা কানুনগো সার্কেল, সান্তোখগড় কানুনগো সার্কেলের কিছু এলাকা এবং কেন্দ্রশাসিত অঞ্চলে উনা তহসিলের কিছু নির্দিষ্ট এলাকা, পাশাপাশি পূর্ববর্তী পেপসু রাজ্যের কান্দাঘাট এবং নালাগড় তহসিল, পাঠানকোট জেলার ধর কালান কানুনগো সার্কেলের কিছু অংশ ১৯৬৬ সালের ১ নভেম্বরে হিমাচল প্রদেশের সাথে একীভূত করা হয়েছিল।  ১৯৭০ সালের ১৮ ডিসেম্বর হিমাচল প্রদেশ রাজ্য আইন ভারতীয় সংসদে পাস হয় এবং ১৯৭১ সালের ২৫ জানুয়ারিতে ভারতের ১৮তম পূর্ণ রাজ্য হিসেবে নতুন হিমাচল প্রদেশ আত্মপ্রকাশ করার মাধ্যমে আইনটি কার্যকর হয়। ড. যশবন্ত সিং পারমার নবগঠিত রাজ্যের মুখ্যমন্ত্রীর দ্বায়িত্ব গ্রহণ করেন।
তথ্যসূত্র
<references group="" responsive="1">
মালীয় সাহিত্য
মালির নব সাহিত্য
"তিমবুক্তুতে অনেক বিচারক, চিকিৎসক এবং খ্রিষ্টীয় যাজক ছিল, সকলেই রাজার কাছ থেকে ভালো পারিশ্রমিক পেত। তিনি শিক্ষিত ব্যক্তিদের অনেক সম্মান করতেন। সেখানে বারবারি (উত্তর আফ্রিকা) থেকে আনা পাণ্ডুলিপির অনেক চাহিদা ছিল। অন্য যেকোনো ব্যবসা থেকে বই আমদানী অনেক লাভজনক ছিল।"
আধুনিক মালির সাহিত্য
মালির সাহিত্য সংগীতের চেয়ে কম বিখ্যাত হলেও, মালি আফ্রিকার অন্যতম সাহিত্যের কেন্দ্র। মালির সাহিত্য সাধারণত মৌখিক যেমন: আবৃত্তি ও গানের মাধ্যমে ইতিহাস বলা অথবা সৃতিচারণ করা।   আমদোউ হামপাতি বা, মালির অন্যতম ইতিহাসবিদ, তিনি তার জীবনের বৃহৎ অংশ কাটিয়েছেন বারবারা ও মানদে এর পার্শ্ববর্তী অঞ্চলের এই ধরনের কথ্য সাহিত্য যোগাড়ের মাধ্যমে।
মাসা মাকান ডিয়াবেট, গ্রিওট-এর একজন বংশধর, বাস্তব কাহিনী অবলম্বনে লেখা উপন্যাস সুনডিয়াটা কিইতার মহাকাব্য এবং "কোউতা ট্রাইলগি" এর কারণে ফ্রাংকোফোন জগতে অধিক বিখ্যাত। "গ্রিওট" হচ্ছেন একজন ঐতিহ্যগত গল্পকথক। অন্যান্য বিখ্যাত মালীয় লেখক হচ্ছেন মোবিডো সোউনকালো কেয়িতা মেরিস কনডে, যিনি বামবারা অধিবাসীদের নিয়ে লিখছেন। মোউসা কোনেতি, এবং ফিলি ডাবো সিসোকো।
ওউসমানে সেমবেনে, একজন ওলুফ সেনেগালীয় ঔপন্যাসিক, তার উপন্যাস গডস বাইট অব ইড-এর অর্ধেক আবর্তিত হয় বামাকোতে।
বিসমিল্লাহ চক
বিসমিল্লাহ চক (بسم الله چوک) পাকিস্তান করাচির বলদিয়া নগর পৌরসভার একটি পাড়া। বলদিয়াতে উর্দুভাষী, বেলুচ, ব্রাহুই, সরাইকি, কাশ্মীরি, পশতুন, সিন্ধি, মেমন, বোহরা, ইসমাইলিসহ বেশ কয়েকটি জাতিগোষ্ঠী রয়েছে। জনসংখ্যার ৯৭% এরও বেশি মুসলিম।
নায়ার
নায়াররা হল ভারতীয় হিন্দু বর্ণের একটি দল। নৃতত্ত্ববিদ ক্যাথলিন গফের মত অনুসারে, নায়ার একটি একক গোষ্ঠী নয় বরং বর্ণের একটি নামকৃত বিভাগ। নায়ারদের মধ্যে বেশ কয়েকটি জাতি এবং অনেকগুলি উপবিভাগ রয়েছে, যাদের সকলেই 'নায়ার' উপাধি বংশপরম্পরায় বহন করেনি। এরা অধুনা ভারতের কেরালা রাজ্যে বসবাস করছে। তাদের অভ্যন্তরীণ বর্ণ আচরণ এবং পদ্ধতিগুলি এলাকার উত্তর এবং দক্ষিণ অংশের অধিবাসীদের থেকে স্পষ্টতই আলাধা।
নায়াররা ঐতিহাসিকভাবে এই অঞ্চলে সামরিক সংঘাতে জড়িত ছিল। ১৮০৯ সালে নায়ার এবং ব্রিটিশদের মধ্যে শত্রুতার পর, ব্রিটিশরা ব্রিটিশ ভারতীয় সেনাবাহিনীতে নায়ারের অংশগ্রহণ সীমিত করে। ভারতের স্বাধীনতার পর, ত্রাভাঙ্কোর রাজ্য বাহিনীর নায়ার সেনাদল ভারতীয় সেনাবাহিনীতে যোগ দেয় এবং ভারতীয় সেনাবাহিনীর প্রাচীনতম সেনাদল, মাদ্রাজ রেজিমেন্টের নবম ব্যাটালিয়নের একটি অংশ হয়ে ওঠে।
নায়ার পরিবারগুলি বংশের অভিভাবক হিসাবে সর্পকে পূজা করে। সাপের উপাসনা, একটি দ্রাবিড় প্রথা। এই সর্প পূজা স্থানীয় এলাকায় এতটাই প্রচলিত যে একজন নৃবিজ্ঞানী উল্লেখ করেছেন: "পৃথিবীর কোন অংশেই কেরালার চেয়ে বেশি সাধারণ সাপের পূজা হয় না।" প্রায় প্রতিটি নায়ার পরিবারের বাড়ির উঠোনের দক্ষিণ-পশ্চিম কোণে সাপের ঢিবি দেখা যায়।
টি. নটরাজন
তামিলনাড়ু ক্রিকেট দল
২০১৪–১৫ রঞ্জি ট্রফিতে তামিলনাড়ু ক্রিকেট দলের হয়ে ২০১৫ সালের ৫ জানুয়ারি প্রথম-শ্রেণীর ক্রিকেট তার অভিষেক ঘটে। ২০১৭ সালের ২৯ জানুয়ারি, ২০১৬-১৭ আন্তঃরাষ্ট্রীয় টুয়েন্টি২০ প্রতিযোগিতায় তামিলনাড়ুর হয়ে তিনি তার টুয়েন্টি২০ অভিষেক ঘটান। একই দলের হয়ে ২০১৮ সালের ২০ সেপ্টেম্বরে ২০১৮-১৯ বিজয় হাজারে ট্রফিতে লিস্ট এ ক্রিকেটে তার অভিষেক হয়।
ইন্ডিয়ান প্রিমিয়ার লীগ
২০১৭ সালের ফেব্রুয়ারিতে কিংস এলেভেন পাঞ্জাব কর্তৃক ২০১৭ ইন্ডিয়ান প্রিমিয়ার লীগের জন্য inr 30000000 রুপির বিনিময়ে নিলামে ক্রয় করে নেয়।
২০১৮ সালের জানুয়ারিতে সানরাইজার্স হায়দ্রাবাদ ২০১৮ আইপিএল নিলামে তাকে কিনে নেয়।
আন্তর্জাতিক ক্রিকেট
২৬ অক্টোবর ২০২০, নটরাজনকে অস্ট্রেলিয়া সফরের জন্য ভারতীয় ক্রিকেট দলের অতিরিক্ত বোলার হিসাবে নিযুক্ত করা হয়। ৯ নভেম্বর ২০২০, চোটের কারণে বরুন চক্রবর্তী বাদ পড়ায় তাকে বদলী খেলোয়াড় হিসাবে ভারতীয় দলের টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত করা হয়। প্রথম একদিনের আন্তর্জাতিক ম্যাচের পূর্বে, ব্যাক-পেইন এ ভুগা নবদ্বীপ সাইনির খালি জায়গা পূরণ করতে তাকে ভারতের স্কোয়াডে অন্তর্ভুক্ত করা হয়। নটরাজন ভারতের হয়ে অস্ট্রেলিয়ার বিপরীতে ২ ডিসেম্বর ২০২০ তারিখে ওডিআই ক্রিকেটে অভিষিক্ত হন, এবং মারনাস লাবুশেন এর উইকেটের মাধ্যমে তার প্রথম আন্তর্জাতিক উইকেট লাভ করেন। ৪ ডিসেম্বর ২০২০ তারিখে, ভারতের হয়ে টি২০আই ক্রিকেটে তার অভিষেক ঘটে অস্ট্রেলিয়ার বিপরীতে, এবং ৩০ রানের বিনিময়ে তুলে নেন তিনটি উইকেট। ৩০ ডিসেম্বর ২০২০, অস্ট্রেলিয়ার বিপক্ষে তৃতীয় টেস্ট ম্যাচের পূর্বে নটরাজনকে ভারতের টেস্ট স্কোয়াডে অন্তর্ভুক্ত করা হয়। ১৫ জানুয়ারি ২০২১, অস্ট্রেলিয়ার বিপরীতে টেস্ট ক্রিকেটে তার অভিষেক হয় এবং ম্যাথু ওয়েড-এর উইকেট ছিল তার প্রথম আন্তর্জাতিক টেস্ট উইকেট।
গভর্নরেট পরিষদ (জর্ডান)
গভর্নরেট পরিষদ (مجلس المحافظة  ) হলো জর্ডানের একটি নির্বাচিত স্থানীয় পরিষদ। ধারণাটি একটি ২০১৫ বিকেন্দ্রীকরণ আইন দ্বারা প্রতিষ্ঠিত হয়েছিল এবং ২০১৭ সালের স্থানীয় নির্বাচনে প্রথম প্রতিষ্ঠিত হয়েছিল।
১৫৮টি নির্বাচনী এলাকা থেকে নির্বাচিত ৩৮১ জন সদস্য নিয়ে ১২টি গভর্নরেট পরিষদ রয়েছে। কাউন্সিলের ৮৫% আসন নির্বাচিত হয়, যেখানে ১৫% কেন্দ্রীয় সরকার দ্বারা নিযুক্ত হয়। কাউন্সিলের কোন আইন প্রণয়ন ক্ষমতা নেই এবং সংসদের উপর চাপ কমাতে শুধুমাত্র তাদের নিজ নিজ গভর্নরেটের উন্নয়ন ও সেবা নিয়ে কাজ করে।
পটভূমি
২০১৫ বিকেন্দ্রীকরণ আইনের লক্ষ্য হল সংসদের উপর চাপ কমাতে গভর্নরেট কাউন্সিল প্রতিষ্ঠা করা, যাতে পরবর্তীটি শুধুমাত্র তার আইন প্রণয়ন এবং সরকারী তত্ত্বাবধানের ভূমিকার উপর ফোকাস করতে পারে। কাউন্সিলগুলির কোনও আইনী কর্তৃত্ব নেই এবং তাদের নিজ নিজ গভর্নরেটের উন্নয়ন এবং পরিষেবাগুলিতে ফোকাস করে। সংসদ নতুন পৌরসভা আইন প্রণয়ন করে এবং "এক ব্যক্তি এক ভোট ব্যবস্থা" প্রবর্তন করে এবং আনুপাতিক প্রতিনিধিত্ব চালু করে। ১৫ আগস্ট ২০১৬ সালের একটি সাক্ষাত্কারে, রাজা দ্বিতীয় আবদুল্লাহ নতুন বিকেন্দ্রীকরণ আইনকে "সংস্কারের শৃঙ্খলে একটি অত্যন্ত গুরুত্বপূর্ণ লিঙ্ক" হিসাবে বর্ণনা করেছিলেন।
গঠন
গভর্নরেট কাউন্সিলের প্রথম বৈঠকে, স্থায়ী কমিটিগুলি নির্বাচিত হয়; উন্নয়ন, অর্থনৈতিক, আর্থিক, পর্যটন, পানি, জ্বালানি, কৃষি, স্বাস্থ্য, শিক্ষা, গণপূর্ত এবং স্থানীয় সম্প্রদায় কমিটি। কমিটিগুলি দুই বছরের মেয়াদে চার থেকে সাত সদস্যের মধ্যে গঠিত হয়। কাউন্সিলগুলি চার বছরের মেয়াদের জন্য নির্বাচিত হয় এবং কাউন্সিলগুলি ভেঙে দেওয়ার ক্ষমতা মন্ত্রিপরিষদের হাতে থাকে যা নতুন নির্বাচনের আহ্বান করতে বা স্থগিত করতে পারে। বিকেন্দ্রীকরণ আইন বলে যে কাউন্সিলগুলির প্রশাসনিক এবং আর্থিক স্বাধীনতা রয়েছে। তারা বাজেট, কৌশলগত পরিকল্পনা, পরিষেবা এবং অবকাঠামো প্রকল্প অনুমোদন করবে বলে আশা করা হচ্ছে। তারা গভর্নরেটের নির্বাহী পরিষদের সাথে একত্রে কাজ করে, যা কেন্দ্রীয় সরকারের প্রতিনিধিদের দ্বারা গঠিত, যেমন গভর্নর এবং পরিচালক।
১২টি গভর্নরেট কাউন্সিল রয়েছে যা ১৫৮টি নির্বাচনী এলাকা থেকে নির্বাচিত হবে এবং কাউন্সিল ৩৮১ জন সদস্য নিয়ে গঠিত; যার মধ্যে ৩৩৬ জন নির্বাচিত হয়েছেন। ৩৩৬ সদস্যের মধ্যে ৩২ আসনের মহিলা কোটা রয়েছে। সরকার কর্তৃক নিযুক্ত ৪৫ সদস্যের এক তৃতীয়াংশ (নির্বাচিতদের ১৫%) মহিলাদের জন্য বরাদ্দ করা হয়েছে, যার ফলে মহিলাদের জন্য মোট আসন সংখ্যা ৪৭ হয়েছে।
আলতা বানু
আলতা বানু অরুণ চৌধুরী পরিচালিত ২০১৮ সালের বাংলাদেশি চলচ্চিত্র যেটিতে প্রধান ভূমিকায় অভিনয় করেছেন জাকিয়া বারী মম, আনিসুর রহমান মিলন ও ফারজানা রিক্তা। ফরিদুর রেজা সাগরের একই নামের গল্পের উপর ভিত্তি করে চলচ্চিত্রটির চিত্রনাট্য লিখেছেন বৃন্দাবন দাস। ২০১৭ সালের জুলাই মাস থেকে মানিকগঞ্জের ঘিওর উপজেলার কালীগঙ্গা নদীর তীরে এবং কুমিল্লার গোমতী নদীর তীরে আলতা বানু র চিত্রগ্রহণ অনুষ্ঠিত হয়েছিল। এটি ২০১৮ সালের ২০ এপ্রিল বাংলাদেশের পাঁচটি প্রেক্ষাগৃহে মুক্তি পেয়েছিল।
প্রতিক্রিয়া
স্বল্প বাজেটে ভালো গল্পের চলচ্চিত্র বানানোর জন্য চলচ্চিত্রটি প্রশংসিত হয়। দীপংকর দীপন চলচ্চিত্রটির উচ্ছ্বসিত প্রশংসা করে চলচ্চিত্রটিকে 'আজকের দিনের শেষের কবিতা' বলে অভিহিত করেন।
ইংরেজ টেস্ট ক্রিকেটারদের তালিকা
এটি ইংরেজ টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ইংল্যান্ড ১৮৭৭ সালে টেস্ট ক্রিকেটে অস্ট্রেলিয়ার সাথে যুগ্মভাবে বিশ্বের প্রাচীনতম দল হিসেবে অদ্যাবধি অংশগ্রহণ করছে। ১৮৭৭ সালে দলটি সর্বপ্রথম টেস্ট ক্রিকেট খেলায় অংশ নেয়। ২৪ জানুয়ারি, ২০২১ তারিখ পর্যন্ত ৬৯৭ জন ক্রিকেটার ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
বি. ভেঙ্কটরাম রেড্ডি
'''বি. ভেঙ্কটরাম রেড্ডি (c. ১৯৪৪ – ১২ মে ২০১৯, বি. ভেঙ্কটরামি রেড্ডি''' হিসেবেও লেখা হয়) একজন ভারতীয় চলচ্চিত্র প্রযোজক ছিলেন যিনি অনেক তামিল ও তেলুগু চলচ্চিত্র প্রযোজনা করেছেন।
জীবনী
বি. ভেঙ্কটরাম রেড্ডি চলচ্চিত্র প্রযোজক বি. নাগি রেড্ডির কনিষ্ঠ পুত্র ছিলেন। তিনি ভৈরাভা দ্বীপাম, শ্রী কৃষ্ণার্জুনা বিজয়াম,  উঝাইপ্পালি, থামিরাভারানি, নাম্মাভার ও বীরাম এর মত চলচ্চিত্র প্রযোজনা করেছেন।
বি. ভেঙ্কটরাম রেড্ডি বি. ভারতী রেড্ডির সাথে বিবাহবন্ধনে আবদ্ধ হয়েছিলেন। তাদের এক পুত্র ও দুই কন্যা ছিল।
বি. ভেঙ্কটরাম রেড্ডি ২০১৯ সালের ১২ মে ৭৫ বছর বয়সে প্রয়াত হন।
বাংলাদেশ ডাটা সেন্টার কোম্পানি লিমিটেড
বাংলাদেশ ডাটা সেন্টার কোম্পানি লিমিটেড বঙ্গবন্ধু হাইটেক সিটিতে স্থাপিত টিয়ার ফোর গোল্ড ফল্ট টলারেন্ট ডাটা সেন্টার পরিচালনা করার লক্ষে ২০১৯ সালে প্রতিষ্ঠিত ও বাংলাদেশের মন্ত্রিসভা কর্তৃক অনুমোদিত বাংলাদেশ সরকার মালিকানাধীন একটি কোম্পানি। কোম্পানিটির চেয়ারম্যানের দায়িত্ব পালন করছেন মোঃ শামসুল আরেফিন ও এর ব্যবস্থাপনা পরিচালক জোহরা বেগম।
ইতিহাস
২০১৯ সালে কোম্পানিটি প্রতিষ্ঠিত হয় ও ১৬ সেপ্টেম্বর, ২০২০ তারিখে কোম্পানিটির রেজিস্ট্রেশন সম্পন্ন হয়। এটি ডাটা সেন্টার রক্ষণাবেক্ষণ, ডাটা সেন্টারের আন্তর্জাতিক সার্টিফিকেশন অর্জন ও ধারণ করা, আন্তর্জাতিক সার্টিফিকেশন অনুযায়ী সকল মানদণ্ড বজায় রাখা এবং আন্তর্জাতিক মান অনুযায়ী ই-সেবা প্রদানের লক্ষে কাজ করে।
২০২২ সালে বাংলাদেশ ডেটা সেন্টার কোম্পানি লিমিটেড (বিডিসিসিএল) এবং জেননেক্সট টেকনোলজি লিমিটেড যৌথ উদ্যোগে মেঘনা ক্লাউড নামে বাংলাদেশের প্রথম ক্লাউড ডেটা সেন্টার স্থাপনের উদ্যোগ নিয়েছে।
দেবব্রত চৌধুরী
পণ্ডিত দেবব্রত (দেবু) চৌধুরী (জন্ম: ১৯৩৫) বিশিষ্ট সেতার বাদক ও শিক্ষক। তিনি পদ্মভূষণ এবং পদ্মশ্রী পুরস্কার বিজয়ী। তিনি ছয়টি বই লিখেছেন, আটটি নতুন রাগের রচয়িতা এবং অসংখ্য সংগীত রচনা করেছেন। ১৯৬৩ সাল থেকে তিনি অসংখ্য বেতার সম্প্রচারে উপস্থিত হয়েছেন এবং তিনি ওস্তাদ মুস্তাক আলী খানের শিষ্য। তাঁকে যুদ্ধোত্তর যুগের একজন শীর্ষস্থানীয় সেতার বাদক হিসাবে বিবেচনা করা হয়। তিনি সেনিয়া শৈলী (ঘরানা)র অন্যতম শীর্ষস্থানীয় প্রবক্তা হিসাবে বিবেচিত। দিল্লি বিশ্ববিদ্যালয়ের সংগীত অনুষদের প্রাক্তন ডিন এবং প্রধান। তাঁর সংগীতটি মধুর ধ্বনির জন্য বিখ্যাত তিনি বর্তমানে নতুন দিল্লির চিত্তরঞ্জন পার্কে পুত্রবধূ এবং ভাগ্নীর সাথে রয়েছেন।
শিক্ষণ
তিনি কলকাতা বিশ্ববিদ্যালয়ে পড়াশোনা করেছিলেন। তিনি ১৯৭১ থেকে ১৯৮২ সাল পর্যন্ত দিল্লি বিশ্ববিদ্যালয়ে অধ্যাপক হিসাবে যোগদান করেছিলেন এবং ১৯৮৫ থেকে ১৯৮৮ সাল পর্যন্ত ডীন ও সংগীত বিভাগের প্রধান ছিলেন। তিনি ১৯৯১ থেকে ১৯৯৪ সাল পর্যন্ত আইওয়ার মহাঋষি ইন্টারন্যাশনাল ইউনিভার্সিটির (বর্তমানে মহাঋষি ইউনিভার্সিটি অব ম্যানেজমেন্ট নামে পরিচিত) বহিরাগত অধ্যাপক হিসাবে দায়িত্ব পালন করেছেন। তিনি প্রয়াত পাঁচু গোপাল দত্ত এবং ওস্তাদ মুস্তাক আলী খানের অধীনে সেতারে প্রশিক্ষণ গ্রহণ করেছিলেন।
সঙ্গীত
তিনি চার বছর বয়স থেকেই সেতার বাজানো শুরু করেছিলেন। ১৯৫৩ সালে, আঠারো বছর বয়সে অল ইন্ডিয়া রেডিওতে তাঁর প্রথম সম্প্রচারটি হয়েছিল। তিনি ৮টি নতুন রাগ সৃষ্টি করেছেন, সেগুলি হল, বিশ্বেশ্বরী, পলাশ-সারং, অনুরঞ্জনী, আশিকী ললিত, স্বানন্দেশ্বরী, কল্যাণী বিলাওয়াল, শিবমঞ্জরী এবং প্রভাতী মঞ্জরী (তাঁর স্ত্রী মঞ্জুর স্মৃতিতে)। তিনি ভারতীয় সংগীতের ওপর তিনটি বই লিখেছেন, যার নাম ‘সেতার এন্ড ইটস টেকনিকস’, ‘মিউজিক অব ইন্ডিয়া’ এবং ‘অন ইন্ডিয়ান মিউজিক’। তিনি মার্কিন যুক্তরাষ্ট্রে দিনের ২৪ ঘণ্টায় ২৪টি সিডি রেকর্ড করেছেন।
শৈলী
ফ্রেট জুড়ে স্ট্রিংটি টান দিয়ে, বিকল্প মূল স্ট্রোকিং চালিয়ে যাওয়ার আগে সেই আওয়াজটি শেষ হবার সময় দিয়ে, দ্বিতীয় স্ট্রিংয়ের টোনিক পিচ (এটি জোড়ি নামেও পরিচিত) এর সাথে পেডাল টোনটি (এটি জোড় নামেও পরিচিত) স্পষ্টভাবে বারবার বাজানোর ক্ষেত্রে তিনি শীর্ষস্থানীয় প্রবক্তা হিসাবে বিবেচিত হন। ওস্তাদ বিলায়েত খাঁ, রবিশঙ্কর এবং নিখিল বন্দ্যোপাধ্যায়ের সাথে তাঁকে যুগের অন্যতম সেরা সেতার বাদক হিসাবে বিবেচনা করা হয়। তিনি ১৭টি ফ্রেটের সেতার ব্যবহার করার ক্ষেত্রেও অনন্য; কারণ অন্যান্য বেশিরভাগ সংগীতজ্ঞ ১৯টি ফ্রেটের সেতার ব্যবহার করেন।
ইম্ফল ফ্রি প্রেস
ইম্ফল ফ্রি প্রেস ভারতের মণিপুরে প্রকাশিত একটি ইংরেজি ভাষার দৈনিক। মণিপুরের বহুল প্রচারিত দুটি সংবাদপত্রের মধ্যে এটি একটি, অপরটি হচ্ছে সাঙ্গাই এক্সপ্রেস।
ইতিহাস
আসল ইম্ফল ফ্রি প্রেসের মালিক ছিলেন সাপম নিশিকান্ত। ১৯৯৬ সালে এর সম্পাদক প্রদীপ ফানজৌবম নামটি নিয়ে বেরিয়ে এসেছিলেন এবং একটি নতুন ইম্ফল ফ্রি প্রেস শুরু করেছিলেন। ফানজৌবম তখন থেকে নতুন ইম্ফলাল ফ্রি প্রেস সম্পাদনা করে এবং তার মালিক হন। সপম নিশিকান্ত মণিপুর ফ্রি প্রেস নামে প্রকাশনা অব্যাহত রেখেছিল যেটি এখন ইম্ফল ফ্রি প্রেসের মূল প্রতিযোগী সাঙ্গাই এক্সপ্রেসে পরিণত হয়েছে।
২০০৬ সালে, কাঙ্গলিপাক কমিউনিস্ট পার্টির একটি দল ইম্ফল ফ্রি প্রেসের উপর তিন মাসের নিষেধাজ্ঞা জারি করে। ২০০৮ সালের ১১ নভেম্বর ইম্ফল ফ্রি প্রেস সম্পাদক কনসাম ঋষিকান্তকে হত্যা করা হয়েছিল।
কূটাভাস (সাহিত্য)
সাহিত্যে কূটাভাস বা প্যারাডক্স (Paradox, ) হলো আকর্ষণীয় উপস্থাপন অথবা অপ্রত্যাশিত অন্তদৃষ্টির স্বার্থে ধারণাসমূহের বিপরীতমুখী রসায়ন। সাহিত্য রচনার একটি পদ্ধতি হিসেবে ও আপাতদৃষ্টিতে পরস্পরবিরোধী বিবৃতিসমূহ পরীক্ষা ও তাদের উপস্থিতির প্রকাশে এটি ব্যবহৃত হয়।
সাহিত্য অথবা বাগ্মিতাসংক্রান্ত কূটাভাসসমূহের প্রচুর দেখা মিলে অস্কার ওয়াইল্ড ও জি.কে. চেস্টারটনের লেখায়। অধিকাংশ সাহিত্যেই পরিস্থিতি কূটাভাস দেখা যায়; রেবেলায়স, বোর্হেস, চেস্টারটনদের বলা হয়ে থাকে এ পরিস্থিতি ও বাগ্মিতাসংক্রান্ত কুটাভাসের ওস্তাদ। ওয়াইল্ডের “I can resist anything except temptation” এবং চেস্টারটনের “Spies do not look like spies” বাগ্মিতাসংক্রান্ত কূটাভাসের উদাহরণ। আরও পেছনে গেলে, “though this be madness, yet there is method in't" পোলৌনিয়াসের এ উপলব্ধিও অন্য একটা উদাহরণ। অযৌক্তিক ও রূপকশোভিত বিবৃতিও কূটাভাস হতে পারে, উদাহরণস্বরূপ: "The pike flew to the tree to sing." আক্ষরিক অর্থে এটি অযৌক্তিক হলেও এ রূপকের ব্যাখ্যা হতে পারে অনেককিছু।
দক্ষিণাঞ্চলীয় আফ্রিকা
দক্ষিণাঞ্চলীয় আফ্রিকা (ইংরেজি ভাষায় Southern Africa) বলতে আফ্রিকা মহাদেশের দক্ষিণাংশের একটি অঞ্চলকে বোঝায়, যাকে ভৌগোলিক বা ভূ-রাজনৈতিক দৃষ্টিকোণ থেকে ভিন্নভাবে সংজ্ঞায়িত করা সম্ভব। সাধারণত এই পরিভাষাটি দিয়ে এমন একটি অঞ্চলকে বোঝানো হয়, যাতে নিচের দেশগুলি অবস্থিত: অ্যাঙ্গোলা, বোতসোয়ানা, লেসোথো, মালাউই, মোজাম্বিক, নামিবিয়া, দক্ষিণ আফ্রিকা, সোয়াজিল্যান্ড, জাম্বিয়া এবং জিম্বাবুয়ে। রাজনৈতিক দৃষ্টিকোণ থেকে অঞ্চলটি একক মেরুবিশিষ্ট হিসেবে পরিগণিত, যেখানে দক্ষিণ আফ্রিকা হচ্ছে সর্ববৃহৎ আঞ্চলিক শক্তি।
সিস্তফ পিয়ন্তেক
সিস্তফ পিয়ন্তেক (জন্ম ১ জুলাই ১৯৯৫) হলেন একজন পোলিশ পেশাদার ফুটবলার যিনি একজন ফরওয়ার্ড হিসেবে জনপ্রিয় ইটালীয় ফুটবল ক্লাব মিলান এবং  পোল্যান্ড জাতীয় দল-এর হয়ে খেলে থাকেন।
Zagłębie লুবিন
২০১৪ সালের ১৮ই মে, পোলিশ ঘরোয়া পেশাদার লিগ এক্সট্রাকলাসা-এ পোলিশ ক্লাব ক্রাকিভিয়া-এর বিপক্ষে খেলায় তার অভিষেক হয়।
ক্রাকোভিয়া
২০১৬ সালে, পিয়ন্তেক পোলিশ লিগের সমকক্ষ ক্লাব ক্রাকোভিয়া'তে যোগ দেন, এবং খুব কম সময়ের মধ্যেই পরবর্তী দুটি মৌসুমে, তিনি ক্লাবটির হয়ে ৬৫টি ম্যাচে ৩২টি গোল করেন। দ্বিতীয় মৌসুমে তার তার করা মোট গোলের সাথে ২১ গোল যুক্ত হয় যেটি তাকে পোলিশ লিগের ২০১৭-১৮ মৌসুমে তৃতীয় সর্বোচ্চ গোলদাতা হিসেবে বানাতে সাহায্য করে।
জেনোয়া
২০১৮ সালের ৮ই জুন, পিয়ন্তেক ইটালীয় ফুটবল ক্লাব জেনোয়া-এর সাথে সংবাদমাধ্যমের খবর অনুযায়ী ৪ মিলিয়ন ইউরোর বিনিময়ে চার বছর মেয়াদী একটি চুক্তি করেন। তিনি তার অভিষেক ম্যাচে কোপা ইটালিয়া-এর খেলায় ইটালীয় ক্লাব লিসে-এর বিরুদ্ধে প্রথম ১৯ মিনিটে হ্যাট্রিক করেন, পরে আরেকটি গোল সহ সর্বমোট চারটি গোল করেন, এতে করে ম্যাচটিতে তারা ৪-০ ব্যবধানে জয়লাভ করে। ২০১৮ সালের ২৬শে আগস্ট, তার দলের হয়ে ইটালীয় প্রথম সারির পেশাদার লিগ সিরি এ-তে তার অভিষেক হয়, যেখানে তিনি ইটালীয় ক্লাব এম্পলি-এর বিপক্ষে তিনি প্রথম ৬ মিনিটে একটি গোল করেন, তার দল ২-১ গোলে জিতে যায়। এর পরবর্তী সাপ্তাহে, তিনি ঐ মৌসুমে তার প্রথম যুগল গোল করেন, যেখানে তার দল ৫-৩ ব্যবধানে আরেক ইটালীয় ক্লাব সাসুওলো'র কাছে পরাজিত হয়, যেটিকে অনুসরন করে আরেকবার লাজিও-এর বিরুদ্ধে ৪-১ ব্যবধানে হারতে হয়, এইভাবে তিনি ১৯৯৯ সালে এন্ড্রি সেভচেকন্কো-এর পরে চারটি উপস্থিতে পাচঁ গোল করা প্রথম খেলোয়াড় হয়ে যান।
আন্তর্জাতিক খেলোয়াড়ী জীবন
জাতীয় দলের হয়ে কোন ম্যাচ না খেলা পিয়ন্তেক, ২০১৮ ফিফা বিশ্বকাপ-এর জন্য করা প্রস্তুতিমূলক ৩৫ জনের প্রস্তুতিমূলক একাদশে ডাক পেয়েছিলেন, কিন্তু রাশিয়ায় অনুষ্ঠিত হওয়া প্রতিযোগিতার জন্য যাওয়া দলটি থেকে বাদ পরা ১২ জনের মধ্যে তিনিও একজন ছিলেন।
২০১৮ সালের ১১ই সেপ্টেম্বর, পোল্যান্ডের ব্রেসলু শহরে অনুষ্ঠিত হওয়া বন্ধুত্বপূর্ণ ম্যাচে, রিপাব্লিক অব আয়্যারল্যান্ড-এর বিপক্ষে তার অভিষেক হয়, যেখানে ১-১ ড্র হয়, খেলাটিতে ৬১তম মিনিটে তিনি মেটিউজ ক্লিচ-এর বদলে মাঠে নামেন।
মার্ভেল সিনেম্যাটিক ইউনিভার্স
মার্ভেল সিনেম্যাটিক ইউনিভার্স (এমসিইউ) একটি মার্কিন মিডিয়া ফ্র্যাঞ্চাইজি এবং সংযুক্ত দুনিয়া যা মার্ভেল স্টুডিওজ কর্তৃক প্রযোজিত সুপারহিরো চলচ্চিত্রের সমন্বয়ে গঠিত। মার্ভেল কমিক্স কর্তৃক প্রকাশিত কমিক বইয়ের উপর ভিত্তি করে চলচ্চিত্রগুলো নির্মাণ করা হয়। চলচ্চিত্রের পাশাপাশি এতে টেলিভিশন ধারাবাহিক, স্বল্পদৈর্ঘ্য চলচ্চিত্র,ডিজিটাল ধারাবাহিক ও সাহিত্য অন্তর্ভুক্ত। মার্ভেল কমিক বইয়ের মতোই এটি সমধর্মী প্রেক্ষাপট, চরিত্র, কুশীলববৃন্দ ও পরিবেশের সমন্বয়ে গড়ে উঠেছে।
মার্ভেল স্টুডিওজ তাদের চলচ্চিত্র ও ধারাবাহিকগুলো বিভিন্ন দলে ভাগ করে মুক্তি দেয়। এরকম প্রতিটি দল পর্যায়(ইংরেজি: phase) নামে পরিচিত। প্রথম তিনটি পর্যায় একত্রে “দ্য ইনফিনিটি সাগা” এবং পরবর্তী তিনটি পর্যায় একত্রে দি মাল্টিভার্স সাগা নাএ পরিচিত। ২০০৮ সালে প্রথম চলচ্চিত্র হিসেবে আয়রন ম্যান মুক্তি পায়, যার মাধ্যমে প্রথম পর্যায় শুরু হয় এবং মার্ভেল’স দি অ্যাভেঞ্জার্স (২০১২) চলচ্চিত্রের মাধ্যমে এই পর্যায়ের সমাপ্তি ঘটে। দ্বিতীয় পর্যায়টি শুরু হয় আয়রন ম্যান ৩ (২০১৩) দিয়ে এবং শেষ হয় অ্যান্ট-ম্যান (২০১৫) চলচ্চিত্রের মাধ্যমে। তৃতীয় পর্যায় শুরু হয় ক্যাপ্টেন অ্যামেরিকা: সিভিল ওয়ার (২০১৬) এর মুক্তির মাধ্যমে এবং শেষ হয় স্পাইডার-ম্যান: ফার ফ্রম হোম (২০১৯) মুক্তির মাধ্যমে। চতুর্থ পর্যায় শুরু হয় ব্ল্যাক উইডো (২০২১) চলচ্চিত্রের মাধ্যমে এবং ব্ল্যাক প্যান্থার: ওয়াকান্ডা ফরেভার (২০২২) চলচ্চিত্রের মধ্য দিয়ে এটি সমাপ্ত হবে। অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া (২০২৩) এর মাধ্যমে পঞ্চম পর্যায় শুরু হয়ে শেষ হবে থান্ডারবোল্টস (২০২৪) এর মাধ্যমে। এছাড়া ফ্যান্টাস্টিক ফোর (২০২৪) এর মধ্য দিয়ে ষষ্ঠ পর্যায় শুরু হওয়ার কথা রয়েছে। অ্যাভেঞ্জার্স: ক্যাং ডাইনেস্টি (২০২৫) এবং অ্যাভেঞ্জার্স: সিক্রেট ওয়ারস (২০২৫) এর মাধ্যমে পর্যায় ছয় এবং মাল্টিভার্স সাগা সমাপ্ত হবে।
চলচ্চিত্র ছাড়াও এমসিইউ এ কিছু সিরিজ যেমন ২০১৩ সালে নেটওয়ার্ক টেলিভিশন এবিসিতে মার্ভেল’স এজেন্টস অফ শিল্ড ২০১৫ সালে অনলাইন স্ট্রিমিং নেটফ্লিক্সে মার্ভেল’স ডেয়ারডেভিল রয়েছে, এছাড়াও এমসিইউতে সহযোগী কমিক এবং ভিডিওতে মুক্তিপ্রাপ্ত স্বল্পদৈর্ঘ্য চলচ্চিত্র অন্তর্ভুক্ত রয়েছে।কিন্তু এগুলো Canon কিনা তা নিয়ে মতবাদ আছে।
তবে মার্ভেল স্টুডিওজ ডিজনি প্লাস এর মাধ্যমে কিছু সিরিজ তৈরি করেছে, যেগুলো অন্য সিরিজগুলোর তুলনায় চলচ্চিত্রগুলোর সাথে সরাসরি সংযুক্ত।
ফ্র্যাঞ্চাইজিটিকে একটি অসাধারণ এবং যুগান্তরী সাফল্য হিসেবে বিবেচনা করা হয়। এটি অন্যান্য চলচ্চিত্র এবং টেলিভিশন স্টুডিওকে, যাদের কমিক বই চলচ্চিত্রে রূপান্তরের অধিকার রয়েছে, একই রকম দুনিয়া তৈরিতে আগ্রহী করেছে।
দি ইনফিনিটি সাগা
পর্যায় এক থেকে পর্যায় তিন পর্যন্ত চলচ্চিত্রগুলো একত্রে “দি ইনফিনিটি সাগা” নামে পরিচিত।
হরবন্সপুরা
হরবন্সপুরা (ہربنس پورہ) পাঞ্জাবের লাহোরের একটি শহর। এটি একটি খালের তীরে এবং ভারতীয় সীমান্তের কাছে অবস্থিত। এটি ছিল রাজা হরবন্স সিংহের জায়গীর। তার মৃত্যুর পর তার বিধবা স্ত্রী রানী চাউনিয়া এস্টেটের মালিক হন। স্বাধীনতার সময়, এস্টেটটিকে রাষ্ট্রীয় জমি উচ্ছেদ সম্পত্তি হিসাবে ঘোষণা করা হয়েছিল এবং এর প্রজারা এর নিয়ন্ত্রণ পেয়েছিল।
আনন্দ পুরস্কার
আনন্দ পুরস্কার ভারতের পশ্চিমবঙ্গের আনন্দ প্রকাশনা গ্রুপ কর্তৃক প্রদত্ত একটি বার্ষিক সাহিত্য পুরস্কার।
ইতিহাস
১৯৫৮ খ্রিষ্টাব্দের ২০শে এপ্রিল আনন্দ প্রকাশনা গ্রুপ বাংলা সাহিত্যে অবদানের জন্য পুরস্কার চালু করে। প্রথমে আনন্দবাজার পত্রিকার প্রতিষ্ঠাতা প্রফুল্লকুমার সরকার ও সুরেশচন্দ্র মজুমদারের স্মৃতিতে এই পুরস্কার চালু করা হয়। ১৯৮৪ খ্রিষ্টাব্দে অশোক কুমার সরকারের স্মৃতিতে দেশ পত্রিকার সুবর্ণ জয়ন্তী উপলক্ষে অপর একটি পুরস্কার চালু করা হয়। এই তিনটি পুরস্কারকে ২০০০ খ্রিষ্টাব্দে একত্র করা হয়।
আমেরিকান অ্যাফেয়ার্স
আমেরিকান অ্যাফেয়ার্স হল একটি ত্রৈমাসিক মার্কিন রাজনৈতিক জার্নাল যা ২০১৭ সালের ফেব্রুয়ারিতে জুলিয়াস কেরিন দ্বারা প্রতিষ্ঠিত হয়েছিল। সম্পাদকরা জার্নালটিকে জাতীয় বিষয়ের রাজনৈতিক স্বার্থের সাথে ক্লেরমন্ট রিভিউ অফ বুকস -এর সাহিত্য ও দর্শনের মিশ্রণ হিসাবে বর্ণনা করেছেন।
কামারখালী নদী
কামারখালী নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৫  কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কামারখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৩।